3 หุ้นเสี่ยง! เตรียมโดนตลท.ปลดจากบริษัทจดทะเบียน
3 หุ้นเสี่ยง! (LVT,TUCC,TUCC) เตรียมโดนตลท.ปลดจากบริษัทจดทะเบียน 
28 พ.ค. 2558

ตลาดหลักทรัพย์แห่งประเทศไทยประกาศเพิ่มเหตุเพิกถอนหลักทรัพย์ของ
   1. บริษัท แอล.วี.เทคโนโลยี จำกัด (มหาชน) หรือ LVT
   2. บริษัท ไทยยูนีคคอยล์เซ็นเตอร์ จำกัด (มหาชน) หรือ TUCC
   3. บริษัท ยานภัณฑ์ จำกัด (มหาชน) หรือ YNP
เนื่องจากบริษัทจดทะเบียนดังกล่าวยังไม่นำส่งงบการเงินไตรมาสที่ 3 ปี 2557 สิ้นสุดวันที่ 30 กันยายน 2557 ซึ่งล่าช้าเกินกว่า 180 วันจึงเป็นเหตุให้เข้าข่ายอาจถูกเพิกถอนจากการเป็นหลักทรัพย์จดทะเบียนเพิ่มเติมตามข้อบังคับตลาดหลักทรัพย์แห่งประเทศไทย เรื่อง การเพิกถอนหลักทรัพย์จดทะเบียน พ.ศ. 2542 ข้อ 9(3) และข้อ 9(5)และนโยบายการประกาศเข้าเกณฑ์อาจถูกเพิกถอนกรณีบริษัทจดทะเบียนนำส่งงบการเงินล่าช้าเกินกว่าที่กำหนด
ทั้งนี้  LVT TUCC และ YNP มีหน้าที่ดำเนินการแก้ไขเหตุแห่งการเพิกถอนตามแนวทางที่ตลาดหลักทรัพย์ฯ กำหนดเพื่อให้มีคุณสมบัติครบถ้วนในการเป็นบริษัทจดทะเบียน